aluminiumsilikater
Store norske leksikon,Realfag,Kjemi,Uorganisk kjemi
Aluminiumsilikater er en gruppe kjemiske forbindelser som utgjør den største delen av silikatmineraler som jordskorpen er bygd opp av, blant annet glimmer og feltspat.
Forholdstallet mellom aluminium og silisium i aluminiumsilikater kan variere. Dette skyldes at deres ioneradier og kjemiske egenskaper er relativt like, og de kan derfor delvis erstatte hverandre i krystallstrukturene. Imidlertid må det samtidig skje en ladningskompensasjon (fordi Al3+ erstatter Si4+), først og fremst ved å endre innholdet av kationer av alkali- og jordalkalimetallene. Les mer i Store norske leksikon silikatmineraler uorganisk kjemi